אסטריול

אסטריול (E3, estriol), הוא סטרואיד, אסטרוגן חלש והורמון מין נשי.<ref name="pmid16112947"></ref><ref name="Puri2005"></ref> זהו אחד משלושה אסטרוגנים אנדוגניים עיקריים, הכוללים גם אסטרדיול ואסטרון.<ref name="pmid16112947" /> רמות אסטריול בנשים שאינן בהריון נמוכות מאוד וכמעט ואינן ניתנות לניתור.<ref name="IIIBarbieri2013"></ref> במהלך ההריון, אסטריול מסונתז בכמויות גבוהות מאוד על ידי השליה והוא האסטרוגן המיוצר ביותר בגוף.<ref name="IIIBarbieri2013" /><ref name="Goodman2003"></ref> בנשים החולות בטרשת נפוצה, אסטריול מפחית את הסימפטומים בצורה ניכרת. רמות ההורמון אינן משתנות בגיל הבלות, ואין הבדל משמעותי ברמות בין נשים וגברים.

אסטריול נוצר בשליה. מדידת רמות ההורמון בזמן היריון יכולה לתת אינדיקציה לגבי הבריאות הכללית של העובר. אם הרמות נמוכות במיוחד, הדבר יכול להעיד על התפתחות לא תקינה של העובר. עם זאת יש לבצע בדיקות נוספות כדי לוודא זאת, כי רמות האסטריול יכולות להיות נמוכות גם במקרים אחרים כגון אנמיה ופעילות לא תקינה של הכליות.

== ביוכימיה ==
=== ביוסינתזה ===
[[סטרואידגנזה אנושית, נוסחת אסטריול בצד ימין למטה.<ref name="HäggströmRichfield2014"></ref> התרשים עוקב אחר המסלול מ-dehydroepiandrosterone או DHEA (בצד שמאל), אך עם נגזרת אחרת של DHEA שלה קבוצת OH נוספת.|563x563 פיקסלים]]

==== בנשים שאינן בהריון ====
אצל נשים שאינן בהריון אסטריול מיוצר בכמויות קטנות בלבד שבקושי ניתנות לניתור. בניגוד לאסטרדיול ואסטרון, אסטריול אינו מסונתז בשחלות או מופרש מהשחלות,<ref name="JaypeeBrothers2006"></ref> אלא מיוצר בעיקר בעיקר בכבד.<ref name="HendersonPonder2003"></ref><ref name="Assali2013"></ref> אסטריול מתפנה ממחזור הדם במהירות אצל נשים שאינן בהריון, ולכן רמותיו בדם נמוכות מאוד, וריכוזי אסטריול בשתן גבוהים יחסית.<ref name="HendersonPonder2003" />

==== אצל נשים הרות ====
אסטריול מיוצר בכמויות בולטות רק במהלך ההריון. רמות האסטריול עולות פי 1,000 במהלך ההריון,<ref name="LappanoRosano2010"></ref> בעוד שרמות האסטרדיול והאסטרון עולות פי 100,<ref name="Blackburn2014"></ref> והאסטריול מהווה 90% מהאסטרוגנים בשתן של נשים הרות.<ref name="(Prof.)2001"></ref> הייצור היומי של אסטריול על ידי השליה הוא 35 עד 45&nbsp;מ"ג,<ref name="Blackburn2014" /> והרמות במחזור הדם של האם הן 8 עד 13&nbsp;נ"ג/ד"ל.

השליה מייצרת פרגננולון ופרוגסטרון מכולסטרול שבמחזור הדם. פרגננולון נקלט על ידי בלוטות יותרת הכליה של העובר והופך לדהידרואפיאנדרוסטרון (DHEA), אשר לאחר מכן עובר סולפציה והידרוקסילציה בכבד העובר ובמידה מוגבלת בבלוטת יותרת הכליה של העובר.<ref name="Yamazaki2014"></ref> נוצר 16α-OH-DHEA-S שנקלט על ידי השליה. בשלבים עוקבים של הוצאת מימן וארומטיזציה מקבלים אסטריול שמופרש בעיקר למחזור הדם האימהי. כ-90% מחומרים המשתתפים ביצירת אסטריול מקורם בעובר.

במהלך ההריון, 90 עד 95% מהאסטריול במחזור הדם האימהי קשור בצורה של אסטריול גלוקורוניד ואסטריול סולפט . הרמות של אסטריול לא קשור נמוכות מעט מאלו של אסטרדיול לא קשור ודומות לאלה של אסטרון לא קשור. לפיכך, במהלך ההריון, רקמות המטרה צפויות להיחשף לכמויות דומות של אסטריול חופשי, אסטרדיול ואסטרון.

=== פיזור בגוף ===
אסטריול נקשר בצורה חלשה לגלובולין קושר הורמוני מין (SHBG) ,<ref name="Buchsbaum2012"></ref> הזיקה שלו להורמון זה נמוכה בהרבה מהזיקה של אסטרדיול ולכן חלק גדול יותר של האסטריול זמין לפעילות ביולוגית.<ref name="LorenzoHorowitz2015"></ref>

=== מטבוליזם ===
אסטריול עובר חילוף חומרים באמצעות גלוקורונידציה וסולפטציה.<ref name="OettelSchillinger2012"></ref><ref name="MuseyKirdani1973"></ref>

=== הפרשה ===
חילוף החומרים וההפרשה של אסטריול בבונים דומים מאוד לזה שנצפה בבני אדם. בנשים שאינן בהריון, הפרשת אסטריול בשתן נעה בין 0.02-0.1 מ"ג כל 24 שעות. לשם השוואה, בנשים בהריון, הפרשת אסטריול בשתן נעה בין 50–150 מ"ג כל 24 שעות.<ref></ref>

== שימוש רפואי ==
אסטריול משמש כתרופה, בעיקר בטיפול הורמונלי לתסמיני גיל המעבר.

== היסטוריה ==
אסטריול התגלה בשנת 1930.<ref name="Josimovich2013"></ref><ref name="SartorelliJohns2013"></ref> הוא בודד וטוהר מהשתן של נשים הרות על ידי מריאן ועמיתיו.<ref name="Josimovich2013" /><ref name="SartorelliJohns2013" />

== שימוש באבחון ==
ניתן למדוד אסטריול בדם או בשתן של האם והוא יכול לשמש כסמן לבריאות העובר ולרווחתו. אם הרמות של אסטריול לא מצומד (uE3 או אסטריול חופשי) נמוכות באופן חריג אצל אישה בהריון, הדבר עשוי להצביע על חריגות כרומוזומליות מולדות כמו תסמונת דאון או תסמונת אדוארדס. בדיקת רמות האסטריול נכללת בבדיקת חלבון עוברי שנעשית בזמן ההריון לזיהוי אנומליות עובריות.

מכיוון שמצבים פתולוגיים רבים באישה הרה עלולים לגרום לסטיות ברמות אסטריול, בדיקות אלו נתפסות לרוב כפחות מובהקות לבריאות העובר-שליה מאשר בדיקת דופק עוברי . מצבים שיכולים לגרום לתוצאות חיוביות שגויות ושליליות שגויות בבדיקת אסטריול לזיהוי מצוקה עוברית כוללים רעלת הריון, אנמיה ופגיעה בתפקוד הכליות.<ref name="isbn0-323-05747-0"></ref>

== ראו גם ==
* טיפול הורמונלי
* אסטרוגן
* אסטרדיול

== קישורים חיצוניים ==

* [https://www.britannica.com/science/hormone/Hormones-of-the-reproductive-system#ref594195 מאמר בנושא הורמונים של מערכת הרבייה] באנציקלופדיה בריטניקה.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:הורמונים
קטגוריה:רבייה